Договор за абонаментно техническо обслужване

Днес, . . . . . . . . . . . . . . . . . . 20... . . г., в гр. . . . . . . . . . . . . . . . . . . . . . . . . . . . . ., между:

1. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ., наричан по-долу ВЪЗЛОЖИТЕЛ,

и

2. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ., наричан по-долу ИЗПЪЛНИТЕЛ, се сключи този договор.

Страните се споразумяха за следното: 

I. ПРЕДМЕТ НА ДОГОВОРА

Чл. 1. (1) Възложителят възлага, а изпълнителят приема да извършва абонаментно техническо обслужване на . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ., наричана по долу "техниката".

(2) Страните подписват Първоначален протокол, в който се описва:

- обслужваната техника - вид устройство, модел, сериен номер, параметри и др.;

- техническото състояние на всяко едно устройство;

- препоръки на изпълнителя към съхранението и условията за експлоатация. 

II. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 2. (1) Изпълнителят се задължава да извършва техническото обслужване, ремонт и профилактика на техниката.

(2) Техническото обслужване и ремонтът на техниката се извършват след получаване на заявка от възложителя.

(3) Периодичната профилактика на техниката се извършва на всеки . . . . . . . . . . . . . . . . . . . . . . . . . месеца.

Чл. 3. Техническото обслужване, ремонтът и профилактиката на техниката се извършват съгласно изискванията, установени от производителя.

Чл. 4. Изпълнителят се задължава да изпрати свои специалисти при възложителя и да отстрани възникналите повреди в сроковете и при условията на раздел IV.

Чл. 5. Изпълнителят може да вложи свои резервни части и материали, ако те са необходими за извършване на техническото обслужване или ремонта на техниката и възложителят не ги е осигурил.

Чл. 6. (1) Изпълнителят не е длъжен да отстранява, в рамките на абонаментното възнаграждение, повреди, причинени от:

- последващи изменения в техниката, които не са съгласувани с изпълнителя;

- неправилно експлоатиране на техниката;

- неосигуряване на експлоатационните условия, определени от производителя;

- непреодолима сила.

(2) В случаите по предходната алинея изпълнителят отстранява повредите, като разноските и възнаграждението му се уточняват предварително в двустранно подписан протокол и се заплащат допълнително от възложителя.

Чл. 7. (1) Абонаментното техническо обслужване се извършва по местонахождението на техниката при възложителя.

(2) При необходимост, отстраняването на повреди се извършва в ремонтната база на изпълнителя, като транспортирането на техниката се извършва за сметка на . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Чл. 8. (1) Изпълнителят има право да поиска от възложителя да подобри експлоатационните условия, ако същите не отговарят на изискванията или са налице повтарящи се аварии на техниката, причинени от тези условия.

(2) Ако искането по предходната алинея не бъде изпълнено, то разходите и възнаграждението на изпълнителя по бъдещи повреди се заплащат допълнително от възложителя.

Чл. 9. Изпълнителят води отчетност за извършената работа по изпълнение на този договор, като за целта попълва протокол за всяка извършена работа, съдържащ: имената на специалистите, извършили обслужването; типа на извършената работа (профилактика, техническо обслужване, ремонт и т. н.); причината за повредата; вложени резервни части и материали. Този протокол се представя на възложителя и е неразделна част от договора. 

III. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 10. Възложителят има право по време на изпълнение на договора да извършва проверка относно качеството на извършваната работа, без да пречи на работата на изпълнителя.

Чл. 11. (1) Възложителят се задължава да осигури правилната експлоатация на техниката, съгласно изискванията на производителя и препоръките на изпълнителя.

(2) Допълнителната работа по обслужването на техниката, която е причинена от неправилна експлоатация, проявена небрежност или неподходящи условия, е за сметка на възложителя.

Чл. 12. Възложителят няма право да извършва ремонтни работи на техниката без предварително писмено съгласуване с изпълнителя.

Чл. 13. Възложителят се задължава да заплаща уговореното в чл. 17 абонаментно възнаграждение.

Чл. 14. (1) Възложителят се задължава:

- да осигури свой представител при извършване на ремонтите и профилактиката на техниката;

- да предоставя, при поискване от страна на изпълнителя, всички необходими схеми, чертежи и ръководства;

- да осигури достъп до техниката, както и до всички съоръжения и инсталации, необходими за извършване на ремонта;

(2) Забавата при изпълнението на някое от горните задължения удължава съответно сроковете за отстраняване на повредата и е основание за неустойката по чл. 20. 

IV. ПОВИКВАНЕ ПРИ ПОВРЕДА. СРОКОВЕ ЗА ОТСТРАНЯВАНЕ

Чл. 15. (1) Заявката на възложителя за отстраняване на възникнала повреда на техниката се прави по следния начин: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 

(2) Заявката трябва да съдържа информация за: повреденото устройство; часа и датата, когато е констатирана повредата; вероятния характер на повредата.

(3) Възложителят потвърждава заявката и устно на телефон . . . . . . . . . . . . . . .

Чл. 16. (1) Изпълнителят се задължава в срок от . . . . . . . . . . . . . . . . . . . . . . . след получаване на заявката да изпрати свой специалист/и, който да констатира повредата и да се заеме с отстраняването й.

(2) Изпълнителят се задължава да отстрани повредата в срок от . . . . . . . . . . . . . . . . . . . . . . . . . . . . . . . ., считано от . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

(3) Когато за отстраняване на повредата са необходими резервни части, срокът по предходната алинея започва да тече от осигуряването им от възложителя.

(4) Ако за извършването на ремонта е необходимо транспортирането на техниката до ремонтната база на изпълнителя, сроковете по предходните алинеи съответно се удължават с времето, необходимо за транспортирането. 

V. АБОНАМЕНТНО ВЪЗНАГРАЖДЕНИЕ

Чл. 17. (1) Абонаментното възнаграждение е в размер на . . . . . . . . . . . . . . . . . . . . . . . . . . лева на месец и се заплаща авансово от възложителя.

(2) Ако за отстраняване на повреда изпълнителят е вложил свои резервни части, възложителят му ги заплаща в срок от . . . . . . . . . . . . . . . дни след ремонта по цени, посочени в протокола по чл. 9.

Чл. 18. Всички плащания по този договор се извършват . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 

VI. НЕУСТОЙКИ И ОБЕЗЩЕТЕНИЯ

Чл. 19. При неспазване на сроковете по чл. 16 от този договор изпълнителят дължи неустойка в размер на . . . . . . . . . . . . . . . . . . . . . . . . . . . . . . . . . . . . за всеки ден забава, но за не повече от . . . . . . . . . . . . . . . . . . . . . . . дни.

Чл. 20. (1) При неизпълнение на задълженията си по чл. 14, което е довело до отлагане или забавяне на ремонта, възложителят заплаща неустойка, в размер на . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

(2) Неустойката по предходната алинея се заплаща и при ненужни или безрезултатни посещения поради неоправдани повиквания, повиквания от неупълномощени лица, неточни инструкции. 

VII. СРОК НА ДОГОВОРА. ПРЕКРАТЯВАНЕ

Чл. 21. Този договор се сключва за срок от . . . . . . . . . . . . . . . . . . . . . . . . . . . . . . . . . . . . . . . . . . . . . ., считано от датата на подписването му.

Чл. 22. Договорът се прекратява:

1. при изтичане на срока му;

2. по взаимно писмено споразумение на страните;

3. с едностранно . . . . . . . . . . . . . . . . . . . . . . . месечно писмено предизвестие. 

VIII. ЗАКЛЮЧИТЕЛНИ РАЗПОРЕДБИ

Чл. 23. Нищожността на някоя клауза от договора или на допълнително уговорени условия не води до нищожност на друга клауза или на договора, като цяло.

Чл. 24. За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в настоящия договор, се прилага българското право, като страните уреждат отношенията си чрез споразумение. При непостигане на съгласие спорът се отнася за решаване пред Арбитражния съд при Българската стопанска камара.

Договорът се сключи в два еднообразни екземпляра, по един за всяка от страните. 
ВЪЗЛОЖИТЕЛ: . . . . . . . . . . . . . . . . . .  	ИЗПЪЛНИТЕЛ: . . . . . . . . . . . . . . . . .